Wikipedia en castellanu

Wikipedia en castellanu ye la edición en castellanu de Wikipedia. Al igual que les versiones de Wikipedia qu'esisten n'otros idiomes, ye una enciclopedia de conteníu llibre, publicada n'Internet baxo les llicencies llibres CC BY-SA 3.0 y GFDL. Tien más de 1.450.000 artículos, y ta escrita por usuarios voluntarios, ello ye, cualesquier pue editar un artículu, correxilu o amplialu. Los sirvidores tán alministraos pola Fundación Wikimedia, una organización ensin ánimu d'arriquecimientu financiada fundamentalmente en base a donaciones.

N'ochobre de 2016, Wikipedia n'español yera la segunda en cuanto al númberu de visites mensuales (con 579 millones de consultes per mes) dempués de Wikipedia n'inglés (que tenía 4211 millones) y per delantre de Wikipedia en rusu (562 millones) y n'alemán (con 533 millones). Esto señala que la edición n'español ye bien consultada, inclusive más que delles versiones n'otros idiomes que tienen mayor cantidá d'artículos, como Wikipedia n'alemán y Wikipedia en francés.

La edición n'español entamó'l 20 de mayu de 2001, al ampliase'l proyeutu Wikipedia dende la primer versión monollingüe n'inglés pa otros idiomes. Tiempu dempués, el 8 de marzu de 2006, esta versión algamó la cifra de 100.000 artículos, 500.000 el 5 d'agostu de 2009, 900.000 el 29 de xunu de 2012, y finalmente perpasó'l millón d'artículos el 16 de mayu de 2013.

Wikipedia n'español tien 5.000.00 usuarios, de los cualos atópense activos 16.500.

 Referencies 

 Enllaces esternos 

castellanu
Categoría:Idioma castellanu